## Odluka o minimalno potrebnim deviznim potraživanjima

### NN 81/2004 (16.6.2004.), Odluka o minimalno potrebnim deviznim potraživanjima

# HRVATSKA NARODNA BANKA

1609

Na
temelju članka 25. i članka 39. stavka 2. pod i) Zakona o Hrvatskoj narodnoj
banci (»Narodne novine«, br. 36/2001.) guverner Hrvatske narodne banke donio je
3. lipnja 2004.

## ODLUKU

### o minimalno potrebnim deviznim potraŽivanjima

I.

Ovom odlukom određuje se
minimalno potreban iznos deviznih potraživanja koje banke moraju održavati u
odnosu prema deviznim obvezama.

II.

Pod
bankama u smislu ove odluke podrazumijevaju se banke i podružnice stranih
banaka u Republici Hrvatskoj na koje se primjenjuje Zakon o bankama.

Pod
bankama u smislu ove odluke ne podrazumijeva se Hrvatska banka za obnovu i
razvitak ni stambene štedionice.

III.

Devizna
potraživanja u smislu ove odluke jesu:

– strana
gotovina

– čekovi
koji glase na stranu valutu

–
devizni tekući računi

–
devizni depoziti s osnove obvezne pričuve u stranoj valuti

–
devizni depoziti po viđenju

–
devizni depoziti s preostalim rokom dospijeća do 3 mjeseca

– dospjeli devizni depoziti

– vrijednosni papiri stranih financijskih institucija
i stranih država koji se drže radi trgovanja i koji su raspoloživi za prodaju –
instrumenti tržišta novca, obveznice i drugi dugoročni dužnički instrumenti

– vrijednosni papiri stranih financijskih institucija
i stranih država koji se drže do dospijeća i koji su kupljeni prilikom emisije
izravno od izdavatelja s preostalim rokom dospijeća do 3 mjeseca – instrumenti
tržišta novca, obveznice i drugi dugoročni dužnički instrumenti s preostalim
rokom dospijeća do 3 mjeseca.

IV.

Devizne obveze u smislu ove odluke jesu:

– redovni devizni računi

– posebni devizni računi pravnih osoba, devizni računi
i devizni štedni ulozi po viđenju stanovništva

– obveze po izdanim vrijednosnim papirima u devizama
(osim vlasničkih vrijednosnih papira)

– primljeni oročeni devizni depoziti

– primljeni devizni krediti

– hibridni i podređeni instrumenti u devizama

– ostale financijske obveze u devizama.

U devizne obveze u smislu ove odluke ne uključuju se
devizni krediti koje je refinancirala Republika Hrvatska.

V.

U smislu ove odluke u devizna potraživanja i devizne
obveze ne uključuju se potraživanja i obveze s drugim bankama iz točke II.,
stavka 1. ove odluke i Hrvatskom bankom za obnovu i razvitak.

Iznimno od stavka 1. ove točke, u devizna potraživanja
u smislu ove odluke banke koje nemaju odobrenje za obavljanje poslova platnog
prometa s inozemstvom, uključuju i devizna potraživanja od banaka koje imaju
odobrenje za obavljanje poslova platnog prometa s inozemstvom, i to samo u
iznosu u kojem navedena potraživanja prelaze iznos primljen od banaka iz točke
II., stavka 1. ove odluke.

VI.

Banke su obvezne minimalno 35% deviznih obveza održavati
deviznim potraživanjima.

VII.

Postotak
propisan točkom VI. ove odluke banke su obavezne održavati svaki radni dan
tijekom mjeseca i o tome izvještavati Hrvatsku narodnu banku na obrascu DP/DO,
koji je sastavni dio ove odluke.

Ispunjeni
obrazac DP/DO za svaki radni dan u proteklom mjesecu banke su dužne jednokratno
dostaviti Hrvatskoj narodnoj banci najkasnije do 10. radnog dana u tekućem
mjesecu.

VIII.

Radnim
danima u smislu ove odluke smatraju se dani od ponedjeljka do petka, osim kad
su u te dane blagdani, koji se određuju posebnim propisom.

IX.

Na dan
primjene ove odluke prestaje važiti Odluka o minimalno potrebnim deviznim potraživanjima
(»Narodne novine«, br. 10/2003., 54/2003. i 203/2003.).

X.

Ova
odluka stupa na snagu osmog dana od dana objave u »Narodnim novinama«, a
primjenjuje se od 1. srpnja 2004.

O. br.
215-020/06-04/ŽR
Zagreb, 3. lipnja 2004.

Guverner
Hrvatske Narodne banke
**dr. sc. Željko Rohatinski,** v. r.

![](dodatni/349552.gif)
![](dodatni/349553.gif)

Odluka, NN 81/2004-1609